ปวดแขนหลังฉีดวัคซีนพิษสุนัขบ้าสามารถนวดหรือประคบได้ไหม
สวัสดีค่ะ ผลข้างเคียงของการฉีดวัคซีนพิษสุนัขบ้าที่อาจเกิดได้ ได้แก่ การปฏิกิริยาเฉพาะที่ตรงบริเวณที่ฉีด เช่น อาการปวด บวม แดง คัน เป็นตุ่มบริเวณที่ฉีด หรือมีอาการทางร่างกายอื่นๆ เช่น ปวดหัว เวียนหัว คลื่นไส้ ปวดท้อง ปวดเมื่อยกล้ามเนื้อ ปวดข้อ อ่อนเพลีย เป็นต้นหากมีอาการปวด ก็อาจใช้การประคบเย็นบริเวณที่ปวด ไม่ควรบีบนวด เพราะอาจทำให้ปวดมากขึ้น งดการใช้แขนข้างที่ฉีดทำงานหนัก และอาจทานยาแก้ปวด เช่น พาราเซตามอล เป็นต้น ทั้งนี้ อาการปวดมักเป็นอยู่เพียง 1-2 วัน แต่หากเคยฉีดวัคซีนมาหลายเข็ม อาการปวดอาจนานกว่านี้ได้ เพราะปฏิกิริยาของร่างกายต่อวัคซีนที่มีมากขึ้น